Mans bly in aanhouding wat kerk se kluis wou opblaas | Netwerk24
03 Mei 2017 07:36
Hamilton Mathebula Foto: Verskaf
Mthabeleng Mngwenya Foto: Verskaf
Bheki Nkosi Foto: Verskaf
Mthobisi Vincent Hlongwane Foto: Verskaf
Sbongile Eddie Nkosi
Die vyf mans wat na bewering 'n kerkkluis wou opblaas bly in aanhouding.
Hamilton Mathebula (38), Mthabeleng Mngwenya (29), Bheki Nkosi (30), Mthombisi Vicent Hlongwane (25) en Sbongile Eddie Nkosi (25) het Dinsdag vlugtig in die landdroshof in Kabokweni, Mpumalanga, verskyn op aanklag van die onwettige besit van 'n ploftoestel.
Hulle is Vrydag deur lede van die Valke, taktiese reaksie-eenheid en die polisie van Kabokweni in hegtenis geneem terwyl hulle na 'n kerk in Chweni in die Khumbulani-trustgebied naby Kabokweni onderweg was.
"Volgens inligting wat ons van die publiek gekry het, wou die verdagtes die kerk se kluis opblaas omdat hulle geglo het daar is kontant en Krugerande in," sê kapt. Dineo Sekgotodi, woordvoerder van die Valke.
Die polisie het beslag gelê op 'n ploftoestel ter waarde van sowat R60 000 sowel as die BMW waarin die mans gery het. Die mans verskyn Woensdag weer in die hof waar 'n datum vir 'n amptelike borgtogaansoek vasgestel sal word.